Държавен вестник, бр. 94, 2018 г., стр. 39

БРОЙ  94	
Д Ъ Р Ж А В Е Н  В Е С Т Н И К 	
СТР.  39  
(2) При разпореждане на главния прокурор 
за недопускане предоставяне на предварителна 
защита по предложение на окръжния прокурор 
директорът на Бюрото по защита уведомява 
органа, внесъл предложението. 
(3) В случаите по чл. 16а, ал. 4 от ЗЗЛЗВНП 
за решението на Съвета по защита директорът 
на Бюрото по защита уведомява съда, внесъл 
предложението.
Чл. 36. В случаите, когато застрашеното 
лице оттегли писмено искането или съгласи-
ето си за предоставяне на специална защита 
преди издаването на разпореждане от главния 
прокурор или вземането на решение на Съвета 
по защита, процедурата по предоставяне на 
специална защита се прекратява по реда на 
чл. 16б, ал. 2, изречение трето от ЗЗЛЗВНП.
Чл. 37. (1) В изпълнение на разпорежда-
нето или на решението на Съвета по защита 
за предоставяне на предварителна защита 
Бюрото по защита извършва действията по 
чл. 16б, ал. 1, т. 1 – 3 от ЗЗЛЗВНП.
(2) В срок до 5 дни от датата на разпореж-
дането или на решението на Съвета по защита 
застрашеното лице подписва или отказва да 
подпише декларацията по чл. 16б, ал. 2 от 
ЗЗЛЗВНП.
Чл. 38. Бюрото по защита изпълнява мер-
ките по предоставяне на предварителна защита 
от датата на подписване на декларацията по 
чл. 16б, ал. 2 от ЗЗЛЗВНП.
Чл. 39. В изпълнение на разпореждането на 
главния прокурор или на решението на Съвета 
по защита за предоставяне на предварителна 
защита и дадено писмено съгласие от застра-
шеното лице Бюрото по защита извършва 
действията по чл. 16б, ал. 1, т. 4 от ЗЗЛЗВНП 
въз основа на информация, получена от служ-
бите за сигурност и службите за обществен 
ред, от органа, направил предложението, и от 
други органи, организации и лица.
Чл. 40. (1) В срока на предварителната 
защита директорът на Бюрото по защита 
представя на главния прокурор становище 
по чл. 17, ал. 1 от ЗЗЛЗВНП относно необхо-
димостта и възможността за включване на 
застрашеното лице в Програмата за защита 
и за вида на подходящите мерки в рамките 
на първоначален срок не по-дълъг от осем 
месеца.
(2) Становището съдържа и предложение 
относно необходимостта от дейности по чл. 5, 
ал. 5 от ЗЗЛЗВНП и създаване на нови основни 
данни по чл. 6, ал. 5 от ЗЗЛЗВНП.
Раздел ІІ
Включване в Програмата за защита
Чл. 41. (1) Застрашеното лице се включва 
в Програмата за защита въз основа на разпо-
реждане на главния прокурор или на решение 
на Съвета по защита.
(2) Разпореждането на главния прокурор 
се издава, съответно решението на Съвета по 
защита се приема, до изтичането на срока на 
предварителната защита.
Чл. 42. (1) При разпореждане на главния 
прокурор за включване на застрашено лице 
в Програмата за защита директорът на Бю-
рото по защита уведомява органа, внесъл 
предложението.
(2) При разпореждане на главния прокурор 
за недопускане предоставянето на защита по 
предложение на окръжния прокурор директо-
рът на Бюрото по защита уведомява органа, 
внесъл предложението. 
(3) За решението на Съвета по защита 
директорът на Бюрото по защита уведомява 
съда, внесъл предложението. 
Чл. 43. (1) Бюрото по защита периодич-
но изготвя становище до главния прокурор 
след вземане на мнение от органа, изготвил 
предложението, относно необходимостта от 
продължаване на мерките по Програмата за 
защита за всяко защитено лице или за тяхното 
изменение или прекратяване.
(2) Директорът на Бюрото по защита пре-
доставя изготвеното становище в едномесечен 
срок след изтичането на всеки шест месеца 
считано от датата на подписването на спо-
разумението.
Чл. 44. В тридневен срок от датата на разпо-
реждането на главния прокурор по чл. 17, ал. 2, 
т. 1 от ЗЗЛЗВНП или от датата на решението на 
Съвета по защита по чл. 17, ал. 3 от ЗЗЛЗВНП, 
с което се предоставя защита преди изтичане 
на срока на предварителната защита, дирек-
торът на Бюрото по защита или оправомощен 
от него служител сключва споразумението по  
чл. 18, ал. 1 от ЗЗЛЗВНП, за което Бюрото 
по защита уведомява органа, внесъл предло-
жението.
Чл. 45. (1) Правата и задълженията на за-
щитеното лице, включително задължението да 
не пречи по никакъв начин за прилагането на 
съответните мерки за защита, и действията, 
от които трябва да се въздържа, се определят 
от Бюрото по защита в споразумението по 
чл. 18, ал. 1 от ЗЗЛЗВНП в рамките на закона, 
този правилник и правилата по чл. 3, ал. 2.
(2) При промяна в оперативната обстановка 
може да се сключи допълнително споразуме-
ние, с което действията по ал. 1 могат да се 
изменят или допълват.
(3) Изпълнението на задълженията на защи-
теното лице с определена мярка по чл. 6, ал. 2, 
т. 1 от ЗЗЛЗВНП се контролира от Бюрото по 
защита при условията на конспиративност и 
по ред, определен с правилата по чл. 3, ал. 2.